**Zalaszentgrót Város Önkormányzata**

**Képviselő-testületének**

**20/2016. (XI. 25.) önkormányzati rendelete**

**a helyi kitüntetésekről és az adományozásuk rendjéről**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésének i) pontjában és a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdésének a) pontjában meghatározott feladatkörében eljárva a helyi kitüntetésekről és az adományozásuk rendjéről a következőket rendeli el:

**Általános rendelkezések**

1. **§**
2. Zalaszentgrót Város Önkormányzata (a továbbiakban: Önkormányzat) méltó módon kívánja elismerni azon személyeket, szervezeteket és más közösségeket, aki, illetve amelyek tevékenységükkel hozzájárultak Zalaszentgrót város fejlődéséhez, értékeinek megőrzéséhez és továbbörökítéséhez, jó hírnevének növeléséhez, valamint kiemelkedő és maradandó módon gazdagították a város társadalmi, gazdasági, tudományos, művészeti és egyéb értékeit.
3. Az Önkormányzat Képviselő-testülete (a továbbiakban: Képviselő-testület) az (1) bekezdés szerinti kimagasló érdemek elismeréseként az alábbi helyi kitüntetéseket adományozza, valamint az azokban részesítetteket példaképül állítja és az utókor felé méltó módon megörökíti:
4. „Zalaszentgrót Város Díszpolgára” kitüntető cím
5. „Pro Urbe Zalaszentgrót” érdemérem
6. „Zalaszentgrót Város Szolgálatáért Díj”
7. **§**
8. Az 1. § (2) bekezdésében felsorolt helyi kitüntetések (a továbbiakban: kitüntetések) adományozására javaslatot tehet:
9. a polgármester,
10. az alpolgármester,
11. az önkormányzati képviselő,
12. a Képviselő-testület bizottsága,
13. a jegyző, valamint
14. az önkormányzat által, illetve az önkormányzat tagságával működő társulás által fenntartott intézmény vezetője.
15. A „Zalaszentgrót Város Szolgálatáért Díj” esetében az (1) bekezdésben meghatározott javaslattevők mellett kitüntetési javaslattal élhetnek
16. a városban működő nevelési-oktatási intézmények vezetői,
17. a zalaszentgróti székhellyel rendelkező egyesületek, egyéb társadalmi szervezetek és a helyi rendvédelmi szervek vezetői,
18. a szakmai kamarák területi szerveinek vezetői, a Zalaszentgróton székhellyel vagy fiókteleppel rendelkező gazdasági társaságok vezetői és a helyi illetőségű egyéni vállalkozók
19. A kitüntetési javaslatokat az átadásuk évének április 30. napjáig lehet a Zalaszentgróti Közös Önkormányzati Hivatalban (a továbbiakban: Hivatal) lezárt borítékban benyújtani. A benyújtott javaslatoknak kötelezőn tartalmazniuk kell a javaslatot tevő és a javasolt nevét, illetve megnevezését, valamint a javaslatnak az adományozás alapjául szolgáló érdemek bemutatását tartalmazó indokolását részletes és rövid formában is. A javaslatok megtételére szolgáló adatlap a jelen rendelet 1. függelékét képezi.
20. A benyújtott javaslatokat - zárt ülésen való döntéshozatalt követően - a Képviselő-testület adományozza.
21. **§**
22. Az egyes kitüntetésekről díszoklevél kerül kiállításra, mely az adott kitüntetés megnevezésén túlmenően az alábbiakat tartalmazza:
23. Zalaszentgrót város hivatalos címerét,
24. az adományozó megjelölését,
25. az adományozás alapjául szolgáló önkormányzati rendelet megnevezését,
26. az adományozásról döntő képviselő-testületi határozat számát,
27. a kitüntetett nevét vagy megnevezését,
28. az adományozás rövid indokolását,
29. az adományozás helyét, idejét,
30. a polgármester és a jegyző aláírását, valamint
31. Zalaszentgrót város hivatalos bélyegzőlenyomatát.
32. A kitüntetések polgármester általi átadására az augusztus 20-i állami ünnep alkalmával megrendezett városi ünnepségeken kerül sor. Amennyiben a köznevelési, az egészségügyi vagy a közszolgálati szektorban dolgozó „Zalaszentgrót Város Szolgálatáért Díj” kitüntetésben részesül, úgy ezen tény kihirdetésére, illetve az elismert személy méltatására az augusztus 20-i városi ünnepséget megelőző adott szakmai napon is sor kerülhet.
33. A kitüntetettekről a jegyző naprakész nyilvántartást vezet.
34. **§**
35. A kitüntetések nem adományozhatók olyan személy részére, aki arra méltatlan, így különösen
36. akinek szándékos bűncselekmény miatti büntetőjogi felelősségét a bíróság jogerős ítéletében megállapította,
37. akit a bíróság a közügyek gyakorlásától jogerős ítéletével eltiltott,
38. aki tartósan olyan magatartást tanúsít, amely a kitüntetés szellemiségével összeegyeztethetetlen.
39. A Képviselő-testület az adományozást követően méltatlanná vált kitüntetettől az elismerést határozatával visszavonhatja. A kitüntetés visszavonására az adományozás szabályai irányadók azzal, hogy amennyiben a Képviselő-testület az (1) bekezdés a)-b) pontjaiban részletezett körülményekről hivatalos tudomással rendelkezik, úgy köteles a visszavonást határozatában elrendelni.
40. A visszavont kitüntetést a vonatkozó nyilvántartásból a polgármester és a jegyző által törölni kell.
41. **§**
42. A „Zalaszentgrót Város Díszpolgára” kitüntető cím, valamint a „Pro Urbe Zalaszentgrót” érdemérem adományozására posztumusz is sor kerülhet.
43. Az e rendeletben meghatározott kitüntetésekre vonatkozó adományozási szabályok nem érintik a polgármester azon jogosultságát, hogy az adott évben kiemelkedő közösségi teljesítményt elérő személyek, szervezetek és más közösségek részére elismerő oklevelet nyújtson át.

**Az egyes kitüntetések**

**„Zalaszentgrót Város Díszpolgára” kitüntető cím**

1. **§**
2. Az Önkormányzat legmagasabb fokú elismeréseként a „Zalaszentgrót Város Díszpolgára” kitüntető cím adományozható azon széles körben ismert és köztiszteletnek örvendő személyeknek, akik a társadalmi, gazdasági, tudományos, művészeti, illetve sportéletben hosszú időn keresztül kifejtett tevékenységükkel különösen segítették a város fejlődését, illetve egész életművükkel az egyetemes emberi értékeket szolgálták, elősegítve ezzel Zalaszentgrót város jó hírnevének növelését.
3. A „Zalaszentgrót Város Díszpolgára” kitüntető címből öt évente - Zalaszentgrót várossá avatásának jubileumi éveiben - egy darab adományozható. E szabálytól a Képviselő-testület rendkívül indokolt esetben mind a kitüntetés adományozási időpontját, mind pedig a kitüntetés számát tekintve eltérhet.
4. A Képviselő-testület a kitüntetett személynek a „Zalaszentgrót Város Díszpolgára” feliratot tartalmazó díszoklevelet, valamint - a kitüntetett személy nemétől függően - a város címerével ellátott arany kitűzőt vagy arany pecsétgyűrűt adományoz.
5. Zalaszentgrót város lakossága a díszpolgárait megkülönböztetett tiszteletben és megbecsülésben részesíti. A díszpolgárokat az adományozástól kezdve megilletik az alábbi kiváltságok:
6. az Önkormányzatot képviselő delegáció tagjának kérhetők fel,
7. elhalálozásuk esetén - hozzátartozóik kívánságára - díszsírhely illeti meg őket.

**„Pro Urbe Zalaszentgrót” érdemérem**

1. **§**
2. „Pro Urbe Zalaszentgrót” érdemérem adományozható azon személyeknek, szervezeteknek vagy egyéb közösségeknek, akik, illetve amelyek a társadalmi, gazdasági, tudományos, művészeti, illetve sportéletben kifejtett kiemelkedő tevékenységükkel maradandó módon járultak hozzá Zalaszentgrót város adott területen való fejlődéséhez.
3. A „Pro Urbe Zalaszentgrót” érdeméremből öt évente - Zalaszentgrót várossá avatásának jubileumi éveiben - legfeljebb kettő darab adományozható. E szabálytól a Képviselő-testület rendkívül indokolt esetben mind a kitüntetés adományozási időpontját, mind pedig a kitüntetés számát tekintve eltérhet.
4. A Képviselő-testület a kitüntetetteknek a „Pro Urbe Zalaszentgrót” feliratot tartalmazó díszoklevelet, a város címerével és nevével ellátott, bronzból készült érdemérmet, valamint nettó 150.000,- Ft, azaz nettó egyszázötvenezer forint összegű pénzjutalmat adományoz.

**„Zalaszentgrót Város Szolgálatáért Díj”**

1. **§**
2. A „Zalaszentgrót Város Szolgálatáért Díj” adományozható azon személyek, szervezetek és más közösségek részére, akik, illetve amelyek elismerésre méltó szakmai munkájukkal kiemelkedő eredményt értek el
3. a bölcsődei ellátás, az óvodai nevelés, az iskolai oktatás, a tehetséggondozás, a családsegítés vagy a gyermek- és ifjúságvédelem területén,
4. a bűnmegelőzés, a bűnüldözés, a közbiztonság javítása, a katasztrófavédelem, az egészségügyi alap- és szakellátás, a szociális ellátás, a helyi közügyek intézése és a helyi közfeladatok ellátása vagy a civil szervezeti és közösségi élet területén, illetve
5. Zalaszentgrót város épített környezetének fejlesztése, a meglévő értékek megőrzése területén vagy a helyi idegenforgalom és gazdaság fejlődése érdekében kimagasló, eredményes tevékenységet folytattak.
6. A „Zalaszentgrót Város Szolgálatáért Díj” kitüntetésből évente legfeljebb öt darab adományozható.
7. A Képviselő-testület a kitüntetetteknek a „Zalaszentgrót Város Szolgálatáért Díj” feliratot tartalmazó díszoklevelet, valamint nettó 50.000,- Ft, azaz nettó ötvenezer forint összegű pénzjutalmat adományoz.

**Záró rendelkezések**

1. **§**
2. E rendelet 2017. január 01. napján lép hatályba.
3. Az e rendelet hatályba lépését megelőzően adományozott helyi kitüntetések tovább viselhetők.
4. E rendelet hatályba lépésével egyidejűleg Zalaszentgrót Város Önkormányzatának a „Zalaszentgrót Város Díszpolgára” cím, valamint a „Pro Urbe Zalaszentgrót” emlékérem alapításáról és adományozásáról szóló 12/1992. (IX. 30.) számú rendelete hatályát veszti.

 **Baracskai József**  **Dr. Simon Beáta**

 polgármester jegyző

A rendelet 2016. november 25. napján kihirdetésre került.

 **Dr. Simon Beáta**

 jegyző

1. függelék

Zalaszentgrót Város Önkormányzata Képviselő-testületének a helyi kitüntetésekről és az adományozásuk rendjéről szóló 20/2016. (XI. 25.) önkormányzati rendeletéhez

**JAVASLATTÉTELI ADATLAP**

**a Zalaszentgrót Város Önkormányzatának Képviselő-testülete által adományozott**

**helyi kitüntetésekre**

**I. Helyi kitüntetés megnevezése:**

**II. Javaslattevő:**

- Neve:

- Lakcíme:

- Munkahelye:

- Munkaköre, beosztása:

**III. Javasolt személy, szervezet vagy egyéb közösség:**

- Neve, megnevezése:

- Lakcíme, székhelye:

- Munkahelye, tevékenységi köre:

- Munkaköre, beosztása:

**IV. Javasolt személy, szervezet vagy egyéb közösség tevékenységeinek, érdemeinek részletes ismertetése (legalább tíz, legfeljebb húsz mondatban):**

**V. Javasolt személy, szervezet vagy egyéb közösség tevékenységeinek, érdemeinek rövid ismertetése (legfeljebb öt mondatban):**

**Kelt:** ………………………….., …… év …………….. hó … nap

………………………………………..

 **aláírás**